CELEX: 32014R1161
Language: ro
Date: 2014-10-30 00:00:00
Title: Regulamentul (UE) nr. 1161/2014 al Comisiei din 30 octombrie 2014 de adaptare la progresul tehnic a Regulamentului (CEE) nr. 3821/85 al Consiliului privind aparatura de înregistrare în transportul rutier  Text cu relevanță pentru SEE

31.10.2014   
            
            
               RO
            
            
               Jurnalul Oficial al Uniunii Europene
            
            
               L 311/19
            
         REGULAMENTUL (UE) NR. 1161/2014 AL COMISIEI
   din 30 octombrie 2014
   de adaptare la progresul tehnic a Regulamentului (CEE) nr. 3821/85 al Consiliului privind aparatura de înregistrare în transportul rutier
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (1), în special articolul 17,
   întrucât:
   
               (1)
            
            
               Anexa IB la Regulamentul (CEE) nr. 3821/85 privind aparatura de înregistrare în transportul rutier stabilește specificațiile tehnice pentru construcția, testarea, instalarea și inspecția tahografelor digitale.
            
         
               (2)
            
            
               Regulamentul (CE) nr. 68/2009 al Comisiei (2) a introdus un adaptor ca soluție temporară, până la 31 decembrie 2013, pentru a face posibilă instalarea tahografelor în conformitate cu anexa IB la Regulamentul (CEE) nr. 3821/85 în vehiculele de tip M1 și N1.
            
         
               (3)
            
            
               Regulamentul (CEE) nr. 3821/85 a fost înlocuit de Regulamentul (UE) nr. 165/2014 al Parlamentului European și al Consiliului (3) privind tahografele în transportul rutier, pentru care procedura legislativă s-a încheiat la 15 ianuarie 2014.
            
         
               (4)
            
            
               Considerentul 5 din Regulamentul (UE) nr. 165/2014 prevede luarea în considerare de către Comisie a prelungirii perioadei de valabilitate a adaptorului pentru vehiculele M1 și N1 până în 2015, precum și analizarea de către aceasta a unei soluții pe termen lung pentru vehiculele M1 și N1 înainte de 2015.
            
         
               (5)
            
            
               Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor „Tahograful digital: Foaia de parcurs a activităților viitoare” (4), care a însoțit propunerea privind Regulamentul (UE) nr. 165/2014, prevede o perioadă de 2 ani pentru pregătirea și adoptarea anexelor și apendicelor, în urma adoptării [noului regulament privind tahografele].
            
         
               (6)
            
            
               În cadrul specificațiilor tehnice din Regulamentul (UE) nr. 165/2014 ar trebui stabilită o soluție permanentă în ceea ce privește adaptorul. Prin urmare, în aplicarea principiului încrederii legitime, posibilitatea de a utiliza adaptoare în vehiculele de tip M1 și N1 ar trebui să fie prelungită cel puțin până la adoptarea acestor anexe și apendice tehnice.
            
         
               (7)
            
            
               Având în vedere că cerința 172 a expirat la 31 decembrie 2013, prelungirea soluției oferite de adaptor ar trebui să fie valabilă cu efect retroactiv de la această dată.
            
         
               (8)
            
            
               Măsurile prevăzute de prezentul regulament sunt conforme cu avizul comitetului instituit prin articolul 18 din Regulamentul (CEE) nr. 3821/85,
            
         ADOPTĂ PREZENTUL REGULAMENT:
   Articolul 1
   Anexa IB la Regulamentul (CEE) nr. 3821/85 al Consiliului se modifică după cum urmează:
   
                
            
            
               1. În partea I „Definiții”, litera (rr), prima liniuță, data de „31 decembrie 2013” se înlocuiește cu „31 decembrie 2015”.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 octombrie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 370, 31.12.1985, p. 8.
   
      (2)  Regulamentul (CE) nr. 68/2009 al Comisiei din 23 ianuarie 2009 de adaptare pentru a noua oară la progresul tehnic a Regulamentului (CEE) nr. 3821/85 al Consiliului privind aparatura de înregistrare în transportul rutier (JO L 21, 24.1.2009, p. 3).
   
      (3)  Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1).
   
      (4)  COM(2011) 454 final.